Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 251

4. Cikk Az Egyesület okmányai Az Egyesület okmányai a következők: – a Nemzetközi Távközlési Egyesület jelen Alapokmánya, – a Nemzetközi Távközlési Egyesület Egyezménye, és – az Igazgatási Szabályzatok. A jelen Alapokmány, amelynek rendelkezéseit az Egyezmény rendelkezései egészítik ki, az Egyesület alapvető okirata. PP-98 A jelen Alapokmány és az Egyezmény rendelkezéseit egyaránt kiegészítik az alább felsorolt Igazgatási Szabályzatok előírásai, amelyek szabályozzák a távközlés igénybevételét, és kötelező erejűek valamennyi tagállamra nézve: – Nemzetközi Távközlési Szabályzat, – Rádiószabályzat. Amennyiben a jelen Alapokmány valamely rendelkezése és az Egyezmény vagy az Igazgatási Szabályzatok rendelkezése között ellentmondás áll fenn, az Alapokmány rendelkezései mérvadóak. Amennyiben az Egyezmény valamely rendelkezése és az Igazgatási Szabályzatok rendelkezése között ellentmondás áll fenn, az Egyezmény rendelkezései mérvadóak.

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes